Diari Oficial de la Generalitat Valenciana


Sumari del DOGV 9496, del 23-12-2022 (2022/12839)

RESOLUCIÓ de 15 de novembre de 2022, del director general d'Agricultura, Ramaderia i Pesca, de sol·licituds aprovades, denegades i desistides en les ajudes convocades per la Resolució de 24 de novembre de 2021, del director general d'Agricultura, Ramaderia i Pesca, per la qual s'efectua la convocatòria anticipada per a l'exercici 2022 de les ajudes de minimis destinades a la replantació de parcel·les frutícoles el cultiu de les quals siga o haja sigut destruït a conseqüència de l'adopció de mesures per a evitar la propagació del bacteri de quarantena Xylella fastidiosa (Wells i altres) en l'àmbit de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9496

Data del DOGV
:   23-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/12657


Data del document
:   15-11-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 15 de novembre de 2022, del director general d'Agricultura, Ramaderia i Pesca, de sol·licituds aprovades, denegades i desistides en les ajudes convocades per la Resolució de 24 de novembre de 2021, del director general d'Agricultura, Ramaderia i Pesca, per la qual s'efectua la convocatòria anticipada per a l'exercici 2022 de les ajudes de minimis destinades a la replantació de parcel·les frutícoles el cultiu de les quals siga o haja sigut destruït a conseqüència de l'adopció de mesures per a evitar la propagació del bacteri de quarantena Xylella fastidiosa (Wells i altres) en l'àmbit de la Comunitat Valenciana. [2022/12000]  
Vista l'Ordre 11/2021, de 20 de juliol, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aproven les bases reguladores de les ajudes extraordinàries destinades a replantació de parcel·les frutícoles el cultiu de les quals siga o haja sigut destruït a conseqüència de l'adopció de mesures per a evitar la propagació del bacteri Xylella fastidiosa (Wells i altres) en l'àmbit de la Comunitat Valenciana.  
Vista la Correcció d'errades de l'Ordre 11/2021 (DOGV núm. 9185, de 30.09.2021).  
Vista la Resolució, de 24 de novembre de 2021, del director general d'Agricultura, Ramaderia i Pesca, per la qual s'efectua la convocatòria anticipada per a l'exercici 2022, de les ajudes de minimis destinades a la replantació de parcel·les fructícoles el cultiu de les quals siga o haja sigut destruït a conseqüència de l'adopció de mesures per a evitar la propagació del bacteri de quarantena Xylella fastidiosa (Wells i altres) en l'àmbit de la Comunitat Valenciana.  
Vist que l'òrgan competent ha desenvolupat les activitats d'instrucció i l'òrgan competent col·legiat previst en la base deu de l'Ordre 11/2021 ha efectuat la valoració de les sol·licituds, i s'han observat en tots els seus tràmits el procediment establit.  
  
Vista l'acta i la proposta de resolució de l'òrgan col·legiat, en relació amb la documentació aportada pels sol·licitants, i les causes que justifiquen considerar desistides les sol·licituds que no han sigut esmenades dins del termini i en la forma escaient i denegades les sol·licituds que no compleixen els requisits establits en l'Ordre 11/2021, de 20 de juliol.  
I vista la proposta de resolució de concessió, de data 10 d'octubre de 2022, formulada per la subdirectora general d'Estructures Agràries i Cooperativisme, com a presidenta de l'òrgan col·legiat de valoració de les sol·licituds d'ajuda presentades, d'acord amb el punt 1 de la base deu de l'Ordre 11/2021, de 20 de juliol, resolc:  
  
Primer. Concessió de les ajudes  
1. Aprovar la concessió de les ajudes extraordinàries destinades a replantació de parcel·les fructícoles el cultiu de les quals siga o haja sigut destruït a conseqüència de l'adopció de mesures per a evitar la propagació del bacteri Xylella fastidiosa (Wells i altres) en l'àmbit de la Comunitat Valenciana, i pels imports indicats en l'annex I d'aquesta proposta.  
2. Denegar la concessió de les ajudes extraordinàries destinades a replantació de parcel·les fructícoles el cultiu de les quals siga o haja sigut destruït a conseqüència de l'adopció de mesures per a evitar la propagació del bacteri Xylella fastidiosa (Wells i altres) en l'àmbit de la Comunitat Valenciana, i pels motius indicats en l'annex II d'aquesta proposta.  
3. Dictar resolució definitiva per la qual es consideren desistides les sol·licituds incloses en l'annex III d'aquesta resolució, per les causes detallades.  
  
Segon. Recursos  
Contra aquesta resolució, que esgota la via administrativa, podrà interposar-se potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, un recurs de reposició davant el mateix òrgan que l'ha dictada, en el termini d'un mes comptador des de l'endemà de la seua publicació. Igualment, podrà interposar-se directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la publicació, de conformitat amb el que es preveu en l'article 46 de la Llei 29/1999, de 13 de juliol, reguladora de la jurisdicció contenciosa administrativa.  
  
  
València, 15 de novembre de 2022.- El director general d'Agricultura, Ramaderia i Pesca (p. d. Ordre d'11/2021; DOGV 9137, de 28.07.2021): Antonio Quintana Martínez.